als_Latn dik_Latn sag_Latn
Teuta përjetoi një sezon shumë të vështirë, ku qëndrimi në Kategorinë Superiore u arrit vetëm javën e parafundit, pas fitores dramatik 1-0 ndaj Apolonisë në minutat shtesë (gol i Peposhit në të 90’+3).
Presidenti i “djemve të detit”, Edmond Hasanbelliu, dekani i “bosëve të klubeve”, pasi gati 20 vjet që financon klubin durrsak, do të ideojë një skuadër të re për sezonin e ri.
Dhe puna e parë e “Monit” do të nisë nga bankina. Trajneri aktual Gentian Begeja ka qenë më shumë një trajner emergjence, pasi ai zëvendësoi Hasan Likën, me këtë të fundit që u shkarkua për rezultate të dobëta në javën e 13-të, pas humbjes 3-0 në fushën e Laçit (23 nëntor 2014).
Gugash Magani është një ndër më të preferuarit në Durrës, pasi ish-trajneri i Tiranës ka lënë përshtypje shumë të mirë në “Niko Dovana” kur ai drejtoi në pjesën e parë të sezonit 2013-2014, duke e lënë ekipin në vendin e dytë përpara se të zëvendësohej nga italiani Roberto Sorrentino.
Pas caktimit të stafit të ri teknik, Teuta do të nisë edhe me ndërtimin e grupit të lojtarëve që do të përballojnë sezonin e ri, me objektiv pjesëmarrjen në Europa League e ku mungon nga sezoni 2013-2014, kur u eliminua nga moldavët e Dacia Kisinau me gol në fushën kundërshtare (3-1, 0-2).
als_Latn als_Latn als_Latn als_Latn als_Latn